## Pravilnik o mjeriteljskim zahtjevima za butirometre

### NN 9/2002 (25.1.2002.), Pravilnik o mjeriteljskim zahtjevima za butirometre

# Državni zavod za normizaciju i mjeriteljstvo

229

Na temelju članka 22. Zakona o mjeriteljskoj
djelatnosti (»Narodne novine« broj 11/94) ravnatelj Državnog zavoda za
normizaciju i mjeriteljstvo donosi

## PRAVILNIK

### o mjeriteljskim zahtjevima za butirometre

Članak 1.

Ovim se pravilnikom propisuju mjeriteljski zahtjevi kojima moraju
udovoljavati butirometri za volumetrijsko određivanje udjela masti u mlijeku, vrhnju
i siru (u nastavku teksta »butirometri«).

Članak 2.

Mjerno područje, najmanja
podjela ljestvice, dio obujma mjerne cijevi koji odgovara jednom postotku masti
(V1) i obujam tijela
butirometra od početka grla do nultog podjeljka ljestvice na mjernoj cijevi (V2) navedeni su u
ovoj tablici:

if !supportLineBreakNewLine
endif

|  |  |  |  |  |
| --- | --- | --- | --- | --- |
| if !supportEmptyParas endif  Butirometri | Mjerno područje u  masenim postocima | Najmanja podjela  ljestvice | Obujam | |
| V1 (cm3) | V2 (cm3) |
| if !supportEmptyParas endif  za mlijeko  (po Gerberu) | od 0 do 4 | 0,05 | if !supportEmptyParas endif | if !supportEmptyParas endif |
| od 0 do 6 | if !supportEmptyParas endif | if !supportEmptyParas endif | if !supportEmptyParas endif |
| od 0 do 7 | if !supportEmptyParas endif | if !supportEmptyParas endif | if !supportEmptyParas endif |
| od 0 do 8 | 0,1 | 0,125 | 21 - 22 |
| if !supportEmptyParas endif  za vrhnje | 0d 5 do 40 | if !supportEmptyParas endif | if !supportEmptyParas endif | if !supportEmptyParas endif |
| od 30 do 55 | if !supportEmptyParas endif | if !supportEmptyParas endif | if !supportEmptyParas endif |
| od 50 do 75 | 0,5 | if !supportEmptyParas endif | if !supportEmptyParas endif |
| od 70 do 90 | if !supportEmptyParas endif | if !supportEmptyParas endif | 20,8 – 21,8 |
| za sir | od 5 do 40 | 0,5 | 0,0335 | 20,5 – 21,5 |

if !supportEmptyParas endif

gdje se obujam V2 = 22,5 – 24,5 odnosi na obostrano otvoren
butirometar za vrhnje, a obujam V2 = 20,8 – 21,8 na jednostrano
otvoren butirometar za vrhnje.

Članak 3.

Dopuštena pogreška obujma ljestvičnog dijela mjerne cijevi butirometra,
što odgovara jednom postotku masti, u odnosu prema njegovoj pravoj vrijednosti
iznosi jedan podjeljak.

Članak 4.

Za određivanje masti u
mliječnim proizvodima po Gerberovoj metodi upotrebljavaju se butirometri za
mlijeko, butirometri za vrhnje i butirometri za sir, koji udio masti pokazuju u
masenim postocima.

Članak 5.

Butirometri su staklena
mjerila cjevasta oblika. Svaki se butirometar sastoji od tijela valjkasta
oblika koje je na jednom kraju suženo i izvučeno u grlo, a na drugom se kraju
sužava u mjernu cijev što na vrhu ima proširenje kruškasta oblika – kruščicu.

Kruščica butirometra na vrhu
može biti zatvorena i zavarena taljenjem ili imati otvor.

Tijelo i grlo butirometra
imaju kružne poprečne presjeke, a mjerna je cijev butirometra spljoštena.

Butirometri moraju biti
simetrični u odnosu prema svojoj uzdužnoj osi.

Članak 6.

Dimenzije butirometra moraju
iznositi:

1) ukupna duljina                   190
mm    ± 5 mm

2) duljina grla                        15 mm      ± 1 mm

3) vanjski promjer tijela         23,5
mm   ± 2 mm

4) nutarnji
promjer grla

    butirometra za mlijeko       11,5 mm   ±
0,5 mm

5) nutarnji
promjer grla

    butirometra za vrhnje i
sir   17 mm      ± 0,5 mm

6) nutarnji promjer otvora
kruščice                            9,5 mm     ± 0,5 mm

Debljina stijenki u tirometra mora biti jednolika za svaki dio i
iznositi:

1) barem 0,9 mm za tijelo
butirometra

2) barem 1,2 mm za mjernu
cijev i grlo.

Rub grla butirometra i otvor
kruščice butirometra moraju biti zadebljani najmaje dvosturko u odnosu prema
debljini tijela butirometra.

Članak 7.

Butirometri moraju biti
izrađeni od bezbojna i providna stakla.

Staklo od kojega se izrađuju
butirometri ne smije imati napuklina, mjehurića, izobličenja na unutarnjoj
strani grla ni sličnih mana što ometaju ispravno očitavanje.

Članak 8.

Butirometri moraju biti
postojani pri naglim promjenama temperature.

Članak 9.

Debljina stijenki mjerne
cijevi i tijela butirometra mora biti jednolika.

Prijelazi između pojedinih
dijelova butirometra moraju biti jednoliki, neprekidni i glatki.

Članak 10.

Ljestvica butirometra mora biti nanesena na plosnati dio mjerne cijevi
metodama koje osiguravaju njezinu postojanost pri normalnim uvjetima upotrebe.

Početak ljestvice butirometra mora biti udaljen najmanje 3 mm, a najviše
13 mm od mjesta na kojemu tijelo butirometra prelazi u mjernu cijev.

Članak 11.

Podjelne crte na ljestvici butirometra moraju biti pravilno nanesene,
međusobno usporedne, okomite prema uzdužnoj osi butirometra i iste debljine.

Debljina podjelnih crta ne
smije biti veća od 0,3 mm, a širina podjeljka mora iznositi najmnje 0,8 mm.

Radi bolje preglednosti
podjelci se na ljestvici butirometra moraju obilježiti crtama različite
duljine, i to dugim, srednjim i kratkim.

Duljine dugih, srednjih i
kratkih podjeljnih crta moraju biti u odnosu 1/1 : 3/4 : 1/2, pri čemu duljina
dugih podjelnih crta mora biti približno jednaka većemu nutarnjem promjeru
mjerne cijevi.

Uz svaku desetu podjelnu crtu
mora biti brojčana oznaka.

Podjela i brojčane oznake na
ljestvici butirometra moraju biti jasne i pregledne.

Članak 12.

Dio površine kruščice ili
tijela butirometra mora biti matiran radi obilježavanja uzorka.

Članak 13.

Obujam, odnosno ljestvica
mjerne cijevi butirometra kontrolira se automatskom živinom pipetom što ispušta
određeni obujam žive, koji odgovara jednom postotku masti.

Članak 14.

Natpisi i oznake na butirometru moraju biti ispisani na hrvat­skom
jeziku i latiničnim pismom.

Natpisi i oznake moraju biti jasni, dobro vidljivi u radnim uvjetima i
ispisani tako da se ne mogu izbrisati niti skinuti.

Članak 15.

Na tijelu butirometra moraju biti ovi podaci:

1) tvrtka odnosno ime ili znak proizvoiđača

2) namjena, a na butirometrima za vrhnje i sir i količina uzorka:
mlijeko, 5 g vrhnja, 3 g sira

3) referentna temperatura: 65 oC

4) službena oznaka butirometra, ako je tip ispitan.

Članak 16.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 011-02/02-04/8
Urbroj: 558-03/1-02-1
Zagreb, 17. siječnja 2002.

Ravnatelj
Državnog zavoda za normizaciju
i mjeriteljstvo
**dr. sc. Jakša Topić, dipl. ing.,** v. r.

Pravilnik, NN 9/2002-229